Nous Girars, dit d’Aresche, chevaliers, et dame Alys, sa fame, façons savoir à touz... que nous avons pris en fié et en chasemant dou noble baron Jeham de Chalon, signour d’Allay, vint livrées de terre sus quanque nous havons et povons havoir à Dornon, as apartenances et ou finage doudit lue, sauf le mariaige Guillaume, nostre fille, en tel meniere que se plus hi avoit de vint livrées de terre, nous le devons parfaire, en bone foy, à l’esgar de prodomes. Et promelons audit Jeham, par nos soiremant doné sus saint ewangiles corporelmant, tenir ledit fié ensi cum fait est, et que nos encontre ne vindrons, per nous ne per autrui, ne soffrerons que autres y viegne. En tesmoignaige de ceste chose, nous havons fait saeler ces lettres dou seal dou chapitre de l’iglise de Saint-Michiel de Salins... Faites et donées l’am de l’incarnation Nostre Signour qui corroit par mil CC et sexante et quinze.